ગાંધીનગર સેક્ટર 21માં આવેલા સાર્થક એપાર્ટમેન્ટમાં રહેતા 52 વર્ષીય રમીલાબેન ભરતભાઈ મડિયા તેમની 2 દીકરી અને 1 દીકરા સાથે રહે છે. જ્યારે તેમના પતિ ભરતભાઇ ભાવનગરમાં માર્ગ અને મકાન વિભાગમાં કાર્યપાલક ઈજનેર તરીકે ફરજ બજાવે છે. અને તેમનું વતન પણ ભાવનગર છે. થોડા દિવસ પહેલા વતનમાં આવેલા મકાનનું રિનોવેશન શરૂ કરવામાં આવ્યું હોવાથી રમીલાબેન અને પરિવાર ના સભ્યો ભાવનગર ગયા હતા. આ દરમિયાન બુધવારે સવારે તેમના એપાર્ટમેન્ટ માં રહેતા પંકજ ભટ્ટે ફોન કર્યો હતો કે રમીલાબેન ના મકાનનું તાળું તૂટેલુ છે અને ચોરી થઈ છે.